**Zápis zo stretnutia Rady rodičov zo dňa 07.9.2022**

1. Predsedníčka RZ Školák privítala pani riaditeľku a dve zástupkyne školy, ako aj všetkých prítomných zástupcov rodičov.

Pani riaditeľka informovala prítomných o obsahu výročnej správy ZŠ A. Dubčeka za škol. rok 2021/2022, ktorá bude zverejnená na stránke školy v novembri 2022 :

Aj napriek odchodu žiakov 5. ročníka na 8.ročné gymnázium J. Lettricha stále stúpa počet žiakov na škole. Zvýšil sa počet tried oproti 23, v súčasnosti ich je 25. Výchovno-vzdelávací proces školy je na výbornom mieste na Slovensku, ako aj monitoring piatakov. Podľa agentúry Ineco sa umiestnila ZŠ A. Dubčeka na 3. mieste v Žilinskom kraji a na 20. mieste na Slovensku. Na škole je 100% kvalifikovanosť pedagógov na 1. aj 2. stupni. V ŠKD sa zvýšil počet klubov zo 7 na 9 klubov. Škola mala 1 školský psychológa a 5 asistentov, v novom škol. roku to bude o 1 špeciálneho školského psychológa viac a pribudli 2 asistenti. Z hľadiska hospodárenia školy sa dokončila rekonštrukcia toaliet, obnova tried a vytvorili sa relaxačné miestnosti a iné. Škola zaobstarala 6 nových interaktívnych tabúľ, z ktorých 1 sa uhradila z príspevkov rodičov na rodičovské združenie a 1 tabuľu uhradil rodič, za čo ďakujeme.

Škola plánuje v tomto škol. roku prerobiť priestor na 1.stupni, kde bol sklad civilnej ochrany s nepoužívanými maskami, ako aj nefunkčnú kuchynku, ktorá sa nachádza na 1. stupni školy. Problémom je udržiavanie poriadku v priestoroch okolia školy ako aj oprava oplotenia školy. Novinkou je príprava projektu na novú športovú halu na nevyužívanom betónovom priestore školy s návrhom nových 100 parkovacích miest.

V súvislosti so zvyšujúcimi nákladmi na energie škola nepripravuje žiadne obmedzenia, taktiež je prísľub od zriaďovateľa školy, že sa bude snažiť, aby sa deti počas škol. roku ostali učiť v školách.

Zástupcovia rodičov pripomienkovali, že je potrebné informovať rodičov, aby nezachádzali autami až do priestoru školy pri 1. stupni, nakoľko pritom ohrozujú bezpečnosť detí.

1. Predsedníčka rodičovského združenia Školák informovala prítomných o aktuálnom stave finančných prostriedkov združenia k 31.8.2022, pričom na účte je suma 9 461,- eur a v pokladni 45,97 eur. Z toho 3 942,- eur sa vyzbieralo z 2% dane v roku 2022, za čo rodičom ďakujeme. Keďže je výška 2% z dane viac ako 3300,- eur, musí sa povinne zverejniť vo vestníku jej použitie, čo zabezpečí predsedníčka združenia. Ak by mal s tým niekto skúsenosti, prosíme o informáciu.

Prítomní zástupcovia rodičov odsúhlasili výšku príspevkov do rodičovského združenia na školský rok 2022/2023 a to v nezmenenej sume 15,- eur a za súrodenca 7,- eur.

Použitie príspevku z rodičovského združenia v roku 2021/2022: na kúpu 30ks skriniek pre žiakov na 1.stupni priamo z Poľska v celkovej hodnote 2346,00 eur, kde RZ Školák prispelo sumou 1 173,00 eur (úspora 432,00 EUR).

Prítomní odsúhlasili príspevok z RZ Školák v novom školskom roku 2022/2023 na prevádzku ŠKD na 100,- eur na jeden klub, t.j. spolu 900,- eur. Prítomní tiež odsúhlasili navýšenie na príspevku na pasovanie prvákov a piatakov na 5,00 eur/dieťa.

1. Prítomní sa nezhodli, žeby bolo potrebné vytvoriť novú webovú stránku RZ Školák. Prítomní zástupcovia rodičov sa zhodli, že budú spolu komunikovať cez uzavretú skupinu na sociálnej sieti, ktorú vytvorí p. Janka Meriač. Stanovy združenia a iné dôležité dokumenty budú priebežne zverejnené na stránke školy. Každá trieda si zvolí spôsob komunikácie so svojím triednym dôverníkom (emailom, messenger, whatsapp...).

5. Cez edupage budú priebežne zverejnené aktuálne informácie RZ a zápisy z Rady rodičov.

6. Taktiež bola vyhodnotená súťaž o logo RZ Školák. Vyhral návrh loga od žiačky z 5.C triedy Kristíny, ktorá obdrží 20,- eur darčekovú poukážku. Ostatní vybraní 9 súťažiaci získajú písacie potreby spolu v sume 30,-eur.

7. Ďalej prebehli voľby do výkonného výboru združenia Školák do škol. roku 2022/2023, a to voľba predsedu RZ, 2 členov RZ a revízora RZ.

Boli zvolení nasledovní členovia výboru RZ Školák :

Predseda: Ing. Zuzana Daneková Valková

2 členovia: p. Katarína Glusic Tarabová a p. Veronika Zacharová

Revízor: p. Jozef Hudec

8. Rodičia môžu posielať svoje podnety pre činnosť RZ Školák na e-mail : rzskolakmartin@gmail.com

9. Podnety na riešenie - nakoľko sme na začiatku školského roku, okrem bezpečnosti detí pri rannom parkovaní, sa iné podnety neriešili.

10. Na záver poďakovala predsedníčka RZ Školák ako aj pani riaditeľka prítomným zástupcom rodičov za účasť.

Zapísala:

Ing. Demáčeková

Dňa 7.9.2022